Poliisin mukaan rekkoja on jäänyt jumiin lumen takia.

Video: Näin surkea oli ajokeli ysitiellä perjantaiaamuna Aamulehti

Keski-Suomessa on satanut paljon lunta, ja huono ajokeli on aiheuttanut ongelmia liikenteelle.

Sisä-Suomen poliisin mukaan rekkoja on jumissa lumen takia, ja Ysitie on Jyväskylän ja Jämsän kohdalla poikki useista kohtaa.

Korpilahden kohdalla tie oli aamulla suljettu Liikenneviraston mukaan tulipalon takia. Nyt tie on kuitenkin jo siltä kohdalta avattu.

– Lunta on satanut jopa parikymmentä senttiä. Näin siinä sitten käy, kun lunta tulee ja kesärenkailla liukastellaan. Klassinen tilanne. Talvi yllätti suomalaiset taas housut kintuissa, kommentoi ylikonstaapeli Jari Peltomäki Sisä-Suomen poliisin tilannekeskuksesta.

Sisä-Suomen poliisin tilannekeskuksen mukaan rekat olivat vielä puolen päivän aikaankin ongelmissa Ysitiellä, ja tie oli edelleen joistakin johtaa poikki.

Iltalehti seuraa tilannetta.